stanford-oval/wikipedia huggingface dataset:
วัดพระบรมธาตุทุ่งยั้ง
ประวัติ > สมัยอยุธยา

สมัยอยุธยาตอนต้นถึงตอนกลางยังไม่มีหลักมีหลักฐานที่เป็นเอกสารกล่าวถึงวัดพระบรมธาตุทุ่งยั้งโดยตรง พระราชพงศาวดารกล่าวเพียงว่า  ในสมัยพระเจ้าติโลกราช กษัตริย์แห่งอาณาจักรล้านนา ทรงทำศึกกับสมเด็จพระบรมไตรโลกนาถ กษัตริย์แห่งอาณาจักรอยุธยา โดยพระเจ้าติโลกราชทรงยกกองทัพจากเมืองเชียงใหม่และหัวเมืองใกล้เคียงมาตั้งมั่นที่เมืองทุ่งยั้งในขณะนั้น
สมัยอยุธยาตอนปลาย ในแผ่นดินของสมเด็จพระเจ้าอยู่หัวบรมโกศแห่งกรุงศรีอยุธยา พ.ศ. 2275-2301 ได้ทรงมาปฏิสังขรณ์วัดมหาธาตุทั้งที่เมืองพิษณุโลกและเมืองทุ่งยั้งโดยปรากฏความในพงศาวดารกรุงศรีอยุธยา เป็นหมายรับสั่งในรัชสมัยสมเด็จพระเจ้าอยู่หัวบรมโกศมีความโดยสังเขปว่า
โปรดให้มีตราพระราชสีห์ให้เมืองลับแล เมืองทุ่งยั้งรื้อวิหารและกำแพงแล้วสร้างใหม่
มีการสมโภชใหญ่ 3 วัน 3 คืน ภายในวิหารประดิษฐานพระประธานที่ชาวบ้านเรียกว่าหลวงพ่อหลักเมือง หากในส่วนขององค์พระบรมธาตุนั้นไม่มีข้อความในพงศาวดารระบุว่าได้มีการปฏิสังขรณ์ จึงไม่อาจสรุปได้ว่าองค์พระบรมธาตุจะได้รับการปฏิสังขรณ์เช่นเดียวกับวิหารและกำแพงหรือไม่
ประวัติ > สมัยกรุงธนบุรี

พ.ศ. 2313 สมเด็จพระเจ้ากรุงธนบุรีเสด็จพระราชดำเนินขึ้นมาปราบชุมนุมเจ้าพระฝาง ชำระพระสงฆ์หัวเมืองฝ่ายเหนือ อาราธนาพระราชาคณะมาสั่งสอน โดยให้พระธรรมเจดีย์อยู่ทุ่งยั้ง เสร็จแล้ว เสด็จไปนมัสการสมโภชพระมหาธาตุเมืองสวางคบุรี 3 วัน บูรณะพระอารามให้บริบูรณ์ เสด็จไปนมัสการสมโภชพระบรมธาตุทุ่งยั้ง 3 วัน เสด็จลงไปนมัสการสมโภชพระมหาธาตุเมืองสวรรคโลก 3 วัน เสด็จลงไปนมัสการสมโภชพระพุทธชินราช พระพุทธชินสีห์ 3 วัน แล้วเสด็จพระราชดำเนินกลับกรุงธนบุรี
พระราชพงศาวดาร ฉบับพันจันทนุมาศ (เจิม) กล่าวว่า "...เสด็จพระราชดำเนินไปสมโภชพระ ณ ย้าง 3 วัน..." และพระราชพงศาวดารกรุงสยาม จากต้นฉบับของบริติชมิวเซียม กล่าวว่า "...เสด็จพระราชดำเนินไปสมโภชพระ ณ ทุ้งย้าง 3 เวร..." มีเพียงพระราชพงศาวดาร ฉบับพระราชหัตถเลขา ที่ชำระสมัยหลังกล่าวขยายความว่าเสด็จไปนมัสการพระแท่นศิลาอาสน์ เมื่อพิจารณาจากบริบทสถานที่ที่พระองค์เสด็จไปสมโภชล้วนแต่เป็นพระธาตุ จึงน่าจะหมายถึงพระบรมธาตุทุ่งยั้งมากกว่า
ลักษณะทางสถาปัตยกรรม

สันนิษฐานว่ารูปแบบเดิมของพระบรมธาตุทุ่งยั้งเป็นเจดีย์ทรงพุ่มข้าวบิณฑ์หรือดอกบัวตูมแบบสุโขทัย จากการบูรณะในภายหลังหลายครั้งทำให้เปลี่ยนเป็นทรงอื่น แต่ยังคงเหลือฐานเขียงซ้อนกัน 3 ชั้น อันเป็นลักษณะของฐานเจดีย์ทรงพุ่มข้าวบิณฑ์
รูปทรงปัจจุบันเป็นรูปแบบการบูรณะของหลวงพ่อแก้ว (เจ้าอธิการแก้ว) เจ้าอาวาส พร้อมกับหลวงคลัง (อิน) ภายหลังจากพระบรมธาตุพังลงมาเมื่อ 16 พฤศจิกายน พ.ศ. 2451 ฐานเขียงซ้อนกัน 3 ชั้น ชั้นที่ 2-3 มีบัวลูกฟักคาดกลางระหว่างท้องไม้ชั้นละ 2 เส้น ฐานเขียงชั้นที่ 3 ทำซุ้มคูหาอยู่กึ่งกลางของแต่ละด้าน ยอดเป็นซุ้มเจดีย์มอญ-พม่า องค์ระฆังก่อเป็นทรงระฆัง รองรับด้วยบัวปากระฆังขนาดใหญ่ ทำเป็นลักษณะคล้ายกลีบบัวล้อมรอบ บัลลังก์ขนาดใหญ่ มีปล้องไฉนป่องกลาง ไม่มียอดฉัตร มีเจดีย์ขนาดเล็กมุมฐานเขียง 4 มุม ทำแบบเจดีย์มอญ-พม่า
ปูชนียวัตถุและถาวรวัตถุที่สำคัญของวัด > พระอุโบสถ

เป็นอาคารขนาดเล็ก มีมุขโถงด้านหน้าหันสู่ทิศตะวันออก ฐานผนังด้านนอกทำเป็นฐานปัทม์ ส่วนมุขหน้าต่อพนักเตี้ยเลยแนวเสาที่รับหลังคามุขออกไป เว้นทางเข้าออกไว้ ทำเป็นเสาหัวเม็ดที่ช่องทางเข้า 2 ผนังก่ออิฐ หน้าต่างข้างละ 3 ช่อง เสาโบสถ์มีแต่มุขหน้า 4 ต้น เป็นเสาแปดเหลี่ยม ปลายสอบเข้าและเอียเข้าหากันเล็กน้อย ปลายเสาตกแต่งบัวแวง หลังคาทำชั้นลด 3 ชั้น ซ้อน 3 ชั้น มุงกระเบื้องดินเผา ตีฝ้าเพดาน
หน้าบันมุขหน้าแกะสลักไม้เป็นภาพพระอินทร์ทรงช้างเอราวัณ ล้อมด้วยลายเครือเถาเป็นดอกพุดตานและลายพันธุ์พฤกษา ปิดทองลงพื้นดำ หน้าบันด้านหน้าชั้นบนแกะสลักเป็นรูปราหูอมจันทร์ปิดทอง ล้อมด้วยลายเครือเถาเป็นดอกพุดตานและลายพันธุ์พฤกษา หน้าบันด้านหลังแกะสลักไม้เป็นลายพื้นดอกประจำยามปิดทองเต็มกรอบหน้าจั่ว
ปูชนียวัตถุและถาวรวัตถุที่สำคัญของวัด > หอระฆัง

เป็นอาคารคอนกรีตก่อฐานสูง ทำบันไดทางขึ้นก่อด้วยศิลาแลง เสาไม้แปดเหลี่ยม หลังคาทรงมณฑป 2 ชั้น มุงกระเบื้องดินเผาปลายตัด ส่วนยอดเป็นพรหม 4 หน้า สันตะเข้ หลังคาครอบปูน สุดปลายทำรูปนาคปัก สร้างขึ้นใหม่แทนหลังเดิมที่ชำรุดโดยทำเลียนแบบของเดิม
ปูชนียวัตถุและถาวรวัตถุที่สำคัญของวัด > เจดีย์ราย

ในเขตพุทธาวาสมี 9 องค์ คือ เจดีย์ข้างวิหารหลวงด้านหน้าทางทิศเหนือและใต้ 4 องค์ รูปแบบเหมือนเจดีย์สี่มุมของพระบรมธาตุทุ่งยั้ง เป็นรูปแบบเจดีย์มอญ-พม่าโดยช่างที่มาซ่อมพระบรมธาตุสมัย ร.5 ทำขึ้นในซากฐานเจดีย์เก่าชำรุด เจดีย์รายด้านหน้าโบสถ์ติดกำแพงแก้ว 3 องค์และเจดีย์รายด้านหน้าวิหารหลวงทางทิศตะวันออกเฉียงใต้ติดกำแพงแก้ว 2 องค์ เป็นเจดีย์ย่อมุมแบบพื้นเมือง ไม่เก่ากว่าสมัย ร.5 องค์ระฆังสูงชะลูด ส่วนฐานก่อรับองค์ระฆังไม่มีชั้นลูกแก้ว ก่อเป็นฐานปัทม์และฐานหน้ากระดานสลับกันเป็นฐานย่อมุม ส่วนยอดเหนือบัลลังก์เป็นก้านฉัตรและบัวคว่ำย่อมุมรับชั้นลูกแก้วและปลียอด
ปูชนียวัตถุและถาวรวัตถุที่สำคัญของวัด > ศาลาการเปรียญ

ตั้งอยู่ทางตะวันออกเฉียงใต้ของเขตพุทธาวาส เป็นอาคารขนาดใหญ่ 2 ชั้น ทำด้วยคอนกรีตเสริมเหล็ก สร้างสมัยพระอธิการอินทร์และพระอธิการบัว เสร็จเมื่อ พ.ศ. 2472
ปูชนียวัตถุและถาวรวัตถุที่สำคัญของวัด > บ่อศิลาแลง

เป็นสระน้ำ 2 บ่อ ผังสี่เหลี่ยมผืนผ้า ลึกประมาณ 6 เมตร อยู่นอกเขตกำแพงแก้วทางทิศเหนือ สันนิษฐานว่าเป็นบ่อศิลาแงที่ถูกขุดมาใช้ในการก่อสร้างวัด มีร่องรอยการตัดพื้นศิลาแลงเป็นรูปสี่เหลียม ผนังราบเรียบ บ่อศิลาแลงทางทิศตะวันตกมีอุโมงค์ขนาดเล็กอยู่ทางทิศใต้ของก้นบ่อ กว้าง 1 x 1 เมตร ภายในแยกเป็น 2 ทาง ทางซ้ายไปใต้ฐานพระเจดีย์ ทางขวาออกไปทางคูเมือง ขุดลึกเท่าไหร่ไม่ทราบแน่ชัด ปัจจุบันลึกประมาณ 3-5 เมตรก็ตันแล้ว ไม่ปรากฎว่าขุดเพื่ออะไร มีเรื่องเล่าท้องถิ่นว่าอุโมงค์ทางขวาทะลุไปถึงอุโมงค์ในช่องผนังมณฑปวัดศรีชุม (จังหวัดสุโขทัย) บางกระแสเล่าว่าเป็นที่หลบภัยออกนอกเมือง บ้างก็ว่ายาวทะลุไปถึงเมืองระแหง (ตาก) ส่วนช่่องทางซ้ายเล่าว่าเป็นอุโมงค์ที่มิจฉาชีพพยายามขุดเข้าไปหาของมีค่าใต้องค์พระบรมธาตุ
ปูชนียวัตถุและถาวรวัตถุที่สำคัญของวัด > หลุมคลีเจ้าเงาะ

อยู่นอกกำแพงแก้วทางทิศตะวันตกขององค์พระบรมธาตุ มีลักษณะเป็นหลุมวงกลมขุดลงไปในศิลาแลง มีหลายหลุมหลายขนาดแตกต่างกัน จากคำบอกเล่าว่าเดิมมีอยู่ทั่วไปในบริเวณสนามฟุตบอลโรงเรียนชุมชนวัดบรมธาตุ กว้างและลึกกว่าที่เหลืออยู่ในปัจจุบัน แต่ถูกถมเป็นสนามฟุตบอลไปแล้ว ชาวบ้านเล่าว่าเป็นหลุมคลีของเจ้าเงาะหรือสังข์ทองกับพระอินทร์ที่ต่อสู้กันตามวรรณคดีเรื่องสังข์ทอง ไม่ปรากฎหลักฐานว่าทำขึ้นเมื่อใด และทำเพื่ออะไร หลุมคลีเจ้าเงาะมีลักษณะคล้ายคลึงกับโบราณสถานหลุมเมือง บ.โคกขวาง ต.หนองโพรง อ.ศรีมหาโพธิ์ จ.ปราจีนบุรี
ปูชนียวัตถุและถาวรวัตถุที่สำคัญของวัด > พระพุทธรูปประหลาด

ในนิทานโบราณคดี พระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ ได้กล่าวว่า เมื่อพระองค์ดำรงตำแหน่งเป็นเสนาบดีกระทรวงมหาดไทย ไปตรวจราชการหัวเมืองฝ่ายเหนือเมื่อ พ.ศ. 2441 ในวันที่ 10 พฤศจิกายน ได้เสด็จนมัสการและทอดพระเนตรวัดมหาธาตุทุ่งยั้ง ได้ทรงพบพระพุทธรูปองค์หนึ่ง วางนอนอยู่ในพระหัตถ์พระประธานในวิหารหลวง ถามพวกกรมการได้ความว่า เป็นพระพุทธรูปจากวัดวังหมู ถ้าใครไปถวายเครื่องสักการะบูชา มักมีเหตุวิวาททะเลาะกัน จนไม่มีใครกล้าบูชา แต่พวกลูกศิษย์วัดคึกคะนองมักแอบเอาหมากพลูไปถวายเวลามีงาน ทำให้เกิดวิวาททะเลาะกันทุกครั้ง อยู๋มาวันหนึ่งได้หายจากวันไป แล้วมาพบอยู่ในพระหัตถ์พระประธานวัดมหาธาตุทุ่งยั้ง ไม่มีใครกล้าเอากลับไป สมเด็จพระเจ้าบรมวงศ์เธอ กรมหมื่นดำรงราชานุภาพทรงรับสั่งให้นำพระมาดู เป็นพระปางมารวิชัย ศิลปะสุโขทัย ทำงามและได้ขนาด จึงทรงขอพระพุทธรูปไปด้วย ทรงจุดธูปเทียนบูชาแล้วเชิญพระพุทธรูปมาทำเนียบจอดเรือ และได้รับทราบว่าขณะกำลังบูชามีฝีพายทะเลาะชกกัน 1 คู่
เมื่อถึงกรุงเทพ ทรงให้พระมงคลทิพยมุนี (มา อินฺทสโร) ทำการปฏิสังขรณ์องค์พระพุทธรูปพร้อมกับพระพุทธนรสีห์ เสร็จแล้วนำมาตั้งบูชาที่ท้องพระโรง เมื่อพระองค์ไปหาเจ้าจอมมารดาชุ่ม มารดา ท่านว่าแต่เดิมคนในบ้านก็อยู่กันปกติ ตั้งแต่เอาพระพุทธรูปมาไว้ก็ทะเลาะกันไม่หยุด แล้วส่งเศษกระดาศจดชื่อคนวิวาท 6 คู่ แล้วตักเตือนว่าให้คิดดู สมเด็จพระเจ้าบรมวงศ์เธอ กรมหลวงดำรงราชานุภาพจึงทรงฝากพระพุทธรูปให้พระมงคลทิพยมุนี (มา อินฺทสโร) รักษาไว้ ต่อมาอีกหลายเดือนกรกการเมืองอุตรดิตถ์มาหาสมเด็จพระเจ้าบรมวงศ์เธอ กรมหลวงดำรงราชานุภาพ จึงทรงนึกได้และจะฝากพระพุทธรูปให้กลับคืนไปวัดมหาธาตุทุ่งยั้ง แต่เมื่อไปขอพระคืน พระมงคลทิพยมุนี (มา อินฺทสโร) ว่าตั้งแต่พระพุทธรูปองค์นั้นมาอยู๋วัดจักรวรรดิราชาวาสวรมหาวิหาร มักเกิดเหตุทะเลาะวิวาทขึ้นตลอด แม้แต่ลูกศิษย์ก็ไปตีหัวเจ๊กขายเจียมบี๋อี๊ มีพ่อค้าชาวหัวเมืองเหนือที่เคยรู้จักเข้ามาค้าขายทางเรือถึงกรุงเทพฯ เข้ามาเยี่ยม เมื่อเห็นพระพุทธรูปก็ชอบใจเอ่ยปากขอ ท่านก็เลยยกให้ ไม่ทราบว่าพาไปไหน พระพุทธรูประหลาดจากพระบรมธาตุทุ่งยั้งจึงหายไป
ประเพณีวัฒนธรรม

ที่วัดพระบรมธาตุทุ่งยั้ง จะมีการจัดให้มีงานประเพณีสลากภัต ซึ่งเป็นประเพณีท้องถิ่น ในวันแรม 8 ค่ำ เดือน 6 ของทุกปี ในวันนี้มีการจัดแสดงพุทธประวัติตอนถวายพระเพลิงพระบรมศพด้วย หรือที่เรีกยว่าวันอัฏฐมีบูชา โดยทางวัดจะจัดให้มีการจำลองเหตุการณ์ย้อนไปเมื่อครั้งที่องค์สมเด็จพระสัมมาสัมพุทธเจ้า พระบรมศาสดา เสด็จดับขันธ์ปรินิพพาน ณ เมืองกุสินารา ประเทศอินเดีย โดนจะมีการสร้างพระบรมศพจำลอง ประทับนอนในปางปรินิพพาน อยู่ในโลงแก้ว โดยจะจัดประดิษฐานไว้บนศาลาการเปริยญ ตั้งแต่วันขึ้น 15 ค่ำ เดือน 6 ให้พุทธศาสนิกชนได้ร่วมถวายสักการะพระบรมศพ จนถึงวัน แรม 8 ค่ำ เดือน 6 จึงได้จัดพิธีจำลองเหตุการณ์ การถวายพระเพลิง พระพุทธสรีระจำลอง  จัดสร้างจิตกาธาน พระเมรุมาศเหมือนจริง และมีการถวายพระเพลิงจริง ซึ่งพุทธศาสนิกชนหลายๆ คนที่เข้าร่วมพิธี ต่างก็ร้องให้เสียใจกับการจากไปของพระบรมศาสดา ดุจเหมือนได้เข้าเฝ้าพระบรมศพของพระบรมศาสดาจริง ๆ ซึ่งถือว่าเป็นพิธีที่ยิ่งใหญ่และมีการจัดพิธีแบบนี้แห่งเดียวในโลก
งานบวชนาคสามัคคี ซึ่งทางวัดพระบรมธาตุทุ่งยั้ง จะจัดให้มีงานบวชนาคสามัคคีในช่วงเดือนมีนาคมของทุกปี ซึ่งเป็นการทำนุบำรุงพระพุทธศาสนาให้สืบถาวรต่อไป
แหล่งข้อมูลอื่น

แผนที่และภาพถ่ายทางอากาศของ วัดพระบรมธาตุทุ่งยั้ง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°36′02″N 100°03′20″E﻿ / ﻿17.60046°N 100.05542°E﻿ / 17.60046; 100.05542
วัดพระบรมธาตุทุ่งยั้ง
พระบรมธาตุทุ่งยั้ง ขณะยังไม่ได้หุ้มทองจังโก
วิหารหลวงและโบสถ์ วัดพระบรมธาตุทุ่งยั้ง
อุเทน พรหมมินทร์

| อุเทน พรหมมินทร์ |
| --- | --- |
ชื่อเกิด: อุเทน พรหมมินทร์
รู้จักในชื่อ: เท่ห์
เกิด: 2 ธันวาคม พ.ศ. 2516 (51 ปี)
ที่เกิด: อำเภอพาน จังหวัดเชียงราย ประเทศไทย 
แนวเพลง: ป็อป, R&B, กอสเปล, ป็อปร็อก, ลูกกรุง, อคุสติก  , เซาท์เทิร์นโซล, ลูกทุ่ง
อาชีพ: นักร้อง, นักแสดง, นักจัดรายการวิทยุ, นักดนตรี, โปรดิวเซอร์
เครื่องดนตรี: หลัก:   ทรัมเป็ต   เปียโน   คีย์บอร์ด   รอง:   กีตาร์   ขลุ่ย   พิณเพียะ
ช่วงปี: พ.ศ. 2534 - ปัจจุบัน
ค่ายเพลง: สมาร์ทบอมบ์ นิธิทัศน์ โปรโมชั่น เอ็มสแควร์ แกรมมี่โกลด์ (ในเครือแกรมมี่) เมโลดิก้า (ในเครืออาร์เอส) วอร์นเนอร์ มิวสิค ไทยแลนด์ เลปโส้ คลาสซี่ เรคคอร์ด ออนป้า
อุเทน พรหมมินทร์ (เกิด 2 ธันวาคม พ.ศ. 2516) ชื่อเล่น เท่ห์ เป็นนักร้องแนวป็อปกอสเปล,โฟล์คและเพลงไทยสากลร่วมสมัย เจ้าของเพลงดัง โกหกหน้าตาย, วิชามาร, ไม่ไว้วางใจ
ประวัติ

อุเทน พรหมมินทร์ เกิดเมื่อวันที่ 2 ธันวาคม พ.ศ. 2516 ที่อำเภอพาน จังหวัดเชียงราย โดยมีศักดิ์เป็นเครือญาติกับ โอฬาร พรหมใจ นักกีตาร์ชื่อดัง แต่ต่อมาครอบครัวได้ย้ายไปปักหลักที่จังหวัดเชียงใหม่ จึงได้เติบโตที่นั่น  จบการศึกษาระดับมัธยมศึกษาจากโรงเรียนยุพราชวิทยาลัย และ ปริญญาตรีจากมหาวิทยาลัยธุรกิจบัณฑิตย์ เริ่มเล่นดนตรีตั้งแต่อายุ 6 ขวบโดยจับเครื่องดนตรีทรัมเป็ตเป็นชิ้นแรก และเริ่มฝึกฝนเครื่องดนตรีอย่างจริงจัง ต่อมาได้ร้องเพลงตามห้องอาหาร โดยมี สุชาติ ชวางกูร เป็นต้นแบบ จนกระทั่งได้โชว์ตัวร้องเพลงออกรายการโทรทัศน์ท้องถิ่น ก่อนจะเข้าร่วมประกวดร้องเพลงในงาน National Expo เชียงใหม่ โดยได้ตำแหน่งแชมป์นักร้องถึงสองปีซ้อน จากบทเพลงเดียวกันคือ "หากหัวใจฉันมีปีกบิน"  ก่อนจะมีผลงานเพลงบันทึกเสียงในกรุงเทพฯ กับอัลบั้ม "แด่คนหวังดี" และอีกหลายชุด จนได้ชื่อว่าเป็น "นักร้องป่าล้อมเมืองวัยหนุ่ม"  เพราะผลงานเพลงในชุดแรกที่สร้างชื่อเสียงนั้นมักใช้ทำนองเพลงดังของจีนมาแปลงเนื้อร้อง อีกทั้งการเริ่มโปรโมทเพลงตามสถานีวิทยุต่างๆ ในภาคเหนือก่อนจะลุกลามไปทั่วประเทศ ทำให้ประสบความสำเร็จอย่างรวดเร็ว
ด้านชีวิตส่วนตัว เคยมีข่าวคราวว่าคบหาเป็นแฟนกับ แคทรียา อิงลิช อยู่ระยะหนึ่ง ปัจจุบัน สมรสกับ นางสาวปรินดา เกียรติเสริมสกุล มีบุตรแล้ว 2 คน คือ ด.ญ.พริมา พรหมมินทร์ (พริม) และบุตรชายคนที่ 2 โดยตั้งชื่อเล่นไว้ว่า น้องไพรม์ คลอดเมื่อวันที่ 31 สิงหาคม พ.ศ. 2560 เวลา 14:04 น. น้ำหนัก 3,246 กรัม ณ โรงพยาบาลพระราม 9 และมีบุตรบุญธรรมอีก 1 คน
ผลงาน > ผลงานเพลง

อัลบั้ม แด่คนหวังดี (กันยายน 2534)
อัลบั้ม ถ้าหัวใจฉันมีปีกบิน (บันทึกเสียงไว้ก่อนอัลบั้มแด่คนหวังดีประมาณ 4 ปี) (2534)
อัลบั้ม ทบทวน (กุมภาพันธ์ 2535)
อัลบั้ม โกหกหน้าตาย (มีนาคม 2535)
อัลบั้ม ขออภัย…มือใหม่ (ตุลาคม 2535)
อัลบั้ม รักของแม่
อัลบั้ม สุดยอด 16 เพลงหวาน (รวมฮิต) (เมษายน 2536)
อัลบั้ม รวม 12 เพลงรัก เท่ห์ & เอ๋ (มิถุนายน 2536)
อัลบั้ม รักฉันสักครั้งจะไม่ลืมพระคุณ (กันยายน 2536)
อัลบั้ม รวมฮิตแบบเท่ห์ เท่ห์ 16 เพลงไพเราะ (2537)
อัลบั้ม บูชาครู ชุดที่ 1-2 (มีนาคม 2537)
อัลบั้ม รวมสุดยอดคู่หูคู่ฮิต เท่ห์ & บงกชเพชร (2537)
อัลบั้ม สวัสดีบางกอก ตอน ฟื้นไออดีตแห่งความทรงจำ (กันยายน 2538)
อัลบั้ม ขอเท่ห์…สักคน (2538)
อัลบั้ม กี่ครั้งก็ยังรักเธอ (2540)
อัลบั้ม เท่ห์สบาย ๆ แบบ สไตล์ ดนตรีจีน (2540)
อัลบั้ม ทุกนาทีที่มีรัก (รวมฮิต 14 เพลงรัก) (2541)
อัลบั้ม เทิดเกียรติคุณครู (เพลง พระคุณครู) (2541)
อัลบั้ม รู้ไว้ว่ารัก (2541)
อัลบั้ม เท่ห์ แบบลูกทุ่ง (2541)
อัลบั้ม 30 ปี ชลธี ธารทอง ลูกทุ่งทองไทย เท่ห์ & ไพจิตร (2541)
อัลบั้ม ที่สุดเพลงหวาน กำลังสอง เท่ห์ & ตั๊ก (2541)
อัลบั้ม 2191 วันที่ฉันรักเธอ (4 มีนาคม 2542)
อัลบั้ม กล่อมกรุง (22 กรกฎาคม 2542)
ชุดที่ 1 คิดถึง
ชุดที่ 2 เตรียมการณ์รัก
ชุดที่ 3 ฝากหัวใจ
ชุดที่ 4 สิ้นกลิ่นดิน
ชุดที่ 5 รักเอย
อัลบั้ม เพลงรักล้านนา ชุดที่ 1-2 (31 สิงหาคม 2543)
อัลบั้ม เท่ห์ รวมฮิต ตลับทอง ชุดที่ 1-2 (มีนาคม 2544)
อัลบั้ม ครูในดวงใจ (รวมศิลปิน) (7 กรกฎาคม 2544)
อัลบั้ม รักนอกเวลา (17 กรกฎาคม 2544)
อัลบั้ม คู่หวาน คู่ซึ้ง เท่ห์ & เอ๋ (2544)
อัลบั้ม เพลงประกอบละคร สะใภ้ไร้ศักดินา (9 ตุลาคม 2544)
เรารู้กันอยู่สองคน ร้องคู่กับ พรชิตา ณ สงขลา
ดอกฟ้ายอดรัก
รักไร้ศักดินา
ใต้ร่มมลุลี ร้องคู่กับ พรชิตา ณ สงขลา
เชื่อเหอะ
อัลบั้ม มือปิดฟ้า (14 พฤษภาคม 2545)
อัลบั้ม ของขวัญจากกาลเวลา ชุดที่ 1-3 (14 มกราคม 2546)
อัลบั้ม ดอกไม้ยังงดงาม (11 มีนาคม 2546)
อัลบั้ม เท่ห์ ดนตรีจีน 1-2 (2546)
อัลบั้ม หัวใจลูกทุ่ง ชุดที่ 1-3 (17 กุมภาพันธ์ 2547)
อัลบั้ม เสน่ห์เพลงรัก (กันยายน 2547)
อัลบั้ม รวมฮิต เท่ห์ อุเทน ชุด 1-3 (พฤศจิกายน 2547)
อัลบั้ม ฟ้าหลังฝน (1 ธันวาคม 2547)
อัลบั้ม ซับน้ำตาอันดามัน (อัลบั้มพิเศษ ช่วยผู้ประสบภัยสึนามิ) (มกราคม 2548)
เพลง อย่าลืมบานเย็น เวอร์ชันเฉลิมฉลอง 100 ปี (บทเพลงพิเศษเนื่องในโอกาสการเฉลิมฉลองครบรอบ 100 ปีแห่งการพระราชทานนาม โรงเรียนยุพราชวิทยาลัย) (2548)
อัลบั้มเพลงประกอบละคร บุญ.ลุ้นฟ้าหาชีวิต (เพลง แสงดาวบาดตา, เพลง เลือกรักไม่ได้) (13 มกราคม 2549)
อัลบั้ม 25 ปี มนต์เพลงคาราบาว (ร่วมงานกับคาราบาว) (พฤษภาคม 2550)
อัลบั้ม ศ.ค.ศ. 2550 (17 ตุลาคม 2550)
เพลง ดอกปาริชาติสวรรค์ (สวีทนุช Feat. เท่ห์ อุเทน พรหมมินทร์) (อัลบั้ม สวีทนุช...ที่สุดหวาน) (1 มกราคม 2553)
อัลบั้ม คู่รักอมตะนิรันดร์กาล (23 มกราคม 2553)
อัลบั้ม รักเธอหมดใจ (2553)
อัลบั้ม อมตะเพลงหวานกลางกรุง ชุด ฝากเพลงถึงเธอ...คนใจหิน (22 มิถุนายน 2553)
เพลง เพื่อน..ที่ดีที่สุด (ซ้ง ธิติ พฤกษ์ชะอุ่ม Feat. เท่ห์ อุเทน พรหมมินทร์)
อัลบั้ม อมตะเพลงหวานกลางกรุง ชุด หยาดเพชร (15 มีนาคม 2555)
อัลบั้ม ขอเวลาเท่ห์ (11 มิถุนายน 2557)
อัลบั้ม 20 ปี ที่สุดของที่สุด บันทึกวรรณกรรม ชุด 3 (กุมภาพันธ์ 2558)
อัลบั้ม 25 ปี แกรมมี่โกลด์ 25 ปี แห่งความผูกพัน ฉันและเธอ (15 ตุลาคม 2563)
อัลบั้ม 30 ปี แกรมมี่โกลด์ (2568)
ผลงาน > เพลงพิเศษ

เพลง จากก้อนดิน สู่ก้อนบุญ ร่วมกับ ยืนยง โอภากุล, สุกฤษฎิ์ วิเศษแก้ว, ไชยา มิตรชัย, เศรษฐา ศิระฉายา, ดาวใจ ไพจิตร และศิลปินนักร้องดาราอีกคับคั่ง - จัดทำขึ้นเพื่อเทิดพระเกียรติ 98 พรรษา สมเด็จพระสังฆราช
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น |
| --- | --- | --- | --- |
| 2539 | คนอยู่วัด | ช่อง 3 | นึก |
| 2541 | ซุปเปอร์ลูกทุ่ง | ช่อง 9 |  |
| 2541 | สวรรค์บ้านทุ่ง | ช่อง 9 | ปลัดธนา |
| 2544 | สงครามดอกรัก | ช่อง 7 |  |
| 2561 | ริมฝั่งน้ำ | ช่อง 3 | เอกยุทธ (รับเชิญ) |
| 2563 | พรายสังคีต | ช่อง 7 | ดร.พิบูล (รับเชิญ) |
| 2564 | แม่เบี้ย | ช่อง 7 | ลุงทิม (วัยหนุ่ม) |
| 2565 | ศีรษะมาร | ช่อง 8 | ปิลันธ์ วิเชียรภัทร (รับเชิญ) |
| 2565 | พยัคฆ์ร้ายนายกุหลาบ | ช่อง 7 | พันตำรวจเอก ชัชวาล พรหมมินทร์ |
| 2566 | แม่ปูเปรี้ยว | ช่อง 7 | อำพล |
| 2566 | เภรีระบัดชัย | ThaiPBS | หนานสิงห์ |
| 2566 | มือปราบกระทะรั่ว | ช่อง 3 เอชดี | ตะวัน |
| 2567 | รักซ่อนรส | ช่อง 7 | อาทิตย์ (รับเชิญ) |
2567:
ผลงาน > ซิทคอม

พ.ศ. 2560 LOVE COMPLEX คอนโดวุ่น จุ้นรัก (/ช่อง 9) รับบทเป็น อุเทน
พ.ศ. 2544 ระเบิดเถิดเทิง (/ช่อง 5)
พ.ศ. 2544 ระเบิดเถิดเทิง ตอน แผนจูงใจ (/ช่อง 5)
ผลงาน > ดีเจวิทยุ

เป็นดีเจอยู่ที่คลื่นลูกทุ่งมหานคร FM 95.0 ทุกวันอังคารและพฤหัสบดี เวลา 22.00-24.00 น. และวันอาทิตย์ เวลา 13.00-15.00 น.
ผลงาน > โฆษณา

เป๊ปซี่​
รางวัลที่ได้รับ

ปี 2534 รางวัลนักร้องดาวรุ่งยอดเยี่ยมประจำปี โดยสมาคมดนตรีแห่งประเทศไทย
ปี 2550 รางวัลชนะเลิศ โครงการ "เพชรในเพลง" สาขาการขับร้องเพลงดีเด่นด้านภาษาไทย ประเภทผู้ขับร้องเพลงไทยสากลชาย เพลง "กาษานาคา" จากกรมศิลปากร เนื่องในโอกาสวันภาษาไทยแห่งชาติ
ปี 2554 รางวัลชนะเลิศ โครงการ "เพชรในเพลง" สาขาการขับร้องเพลงดีเด่นด้านภาษาไทย ประเภทผู้ขับร้องเพลงไทยสากลชาย เพลง "ลิขิตรักจากเบื้องบน" จากกรมศิลปากร เนื่องในโอกาสวันภาษาไทยแห่งชาติ
ปี 2559 โล่เกียรติยศ 'หลักศิลาจารึกพ่อขุนรามคำแหงทองคำ' (ผู้ผลิตผลงานดีเด่นยอดเยี่ยมแห่งปี) ประจำปี 2559
พรรคพิทักษ์ไทย

| พรรคพิทักษ์ไทย  |
| --- | --- |

หัวหน้า: อนันต์ สุขสันต์
เลขาธิการ: สมบูรณ์ ไพรินทร์
ก่อตั้ง: 2 มกราคม พ.ศ. 2519
ถูกยุบ: 6 ตุลาคม พ.ศ. 2519 (0 ปี 277 วัน)
สภาผู้แทนราษฎร: 1 / 279
การเมืองไทย    รายชื่อพรรคการเมือง การเลือกตั้ง
พรรคพิทักษ์ไทย พรรคการเมืองไทยในอดีตที่ก่อตั้งขึ้นตาม พระราชบัญญัติพรรคการเมือง พ.ศ. 2517 โดยได้ยื่นจดทะเบียนก่อตั้งพรรคต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 2 มกราคม 2519 โดยมีจ่าสิบเอก อนันต์ สุขสันต์ เป็นหัวหน้าพรรคและร้อยเอก สมบูรณ์ ไพรินทร์ เป็นเลขาธิการพรรค
โลโก้พรรคพิทักษ์ไทย
ต่อมาเมื่อ ม.ร.ว. คึกฤทธิ์ ปราโมช นายกรัฐมนตรี และหัวหน้า พรรคกิจสังคม ได้ประกาศยุบสภาในวันที่ 12 กุมภาพันธ์ 2519 ทำให้เกิด การเลือกตั้ง 4 เมษายน 2519 พรรคพิทักษ์ไทยจึงได้ส่งผู้สมัครลงรับเลือกตั้งผลปรากฏว่าทางพรรคได้ ส.ส. เข้าสภาเพียง 1 คน คือ จ่าสิบเอก อนันต์ สุขสันต์ หัวหน้าพรรค จาก จังหวัดชัยนาท ซึ่งทางพรรคได้เข้าร่วมเป็นพรรคฝ่ายค้าน
การยุบพรรค

คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
คำสรรพนาม

ในทางภาษาศาสตร์และไวยากรณ์ คำสรรพนามเป็นคำซึ่งใช้แทนคำนามหรือนามวลี
คำนามถือว่าเป็นคำชนิดหนึ่ง แต่นักทฤษฎีสมัยใหม่บางส่วนจะไม่จำกัดอยู่ในชนิดเดียว เพราะคำสรรพนามมีหลายหน้าที่ เช่น บุรุษสรรพนาม (personal pronoun) ประพันธสรรพนาม (relative pronoun) ปฤจฉาสรรพนาม (interrogative pronoun) นิยมสรรพนาม (demonstrative pronoun) สามีสรรพนาม (possessive pronoun) และอนิยมสรรพนาม (indefinite pronoun)
การใช้คำสรรพนามมักเกี่ยวข้องกับการเน้นซ้ำคำ ซึ่งความหมายของคำสรรพนามขึ้นอยู่กับส่วนอ้างอิงอื่น ซึ่งใช้โดยเฉพาะกับคำสรรพนามบุรุษที่ 3
พรรคแรงงาน (ประเทศไทย)

บทความนี้เกี่ยวกับพรรคการเมืองที่ดำรงอยู่ระหว่าง พ.ศ. 2511-2532 สำหรับพรรคการเมืองที่ดำรงอยู่ระหว่าง พ.ศ. 2511-2514 ดูที่ พรรคแรงงาน (ประเทศไทย พ.ศ. 2511)
| พรรคแรงงาน  |
| --- | --- |

หัวหน้า: เสรี สุชาตะประคัลภ์
เลขาธิการ: สอาด ปิยวรรณ
ก่อตั้ง: 23 ธันวาคม พ.ศ. 2511
ถูกยุบ: 17 เมษายน พ.ศ. 2532 (20 ปี 116 วัน)
ที่ทำการ: 46/7-14 ถนนเพชรบุรี เขตพญาไท กรุงเทพมหานคร
การเมืองไทย   รายชื่อพรรคการเมือง การเลือกตั้ง
พรรคแรงงาน หรือ พรรคแรงงานประชาธิปไตย เป็นพรรคการเมืองไทยที่จดทะเบียนจัดตั้งขึ้นในปี พ.ศ. 2511 มีเชื้อ กาฬแก้ว เป็นหัวหน้าพรรค และจดทะเบียนขึ้นอีกครั้งในปี พ.ศ. 2517 และ พ.ศ. 2525 โดยมีเสรี สุชาตะประคัลภ์ เป็นหัวหน้าพรรคทั้ง 2 ครั้ง
ประวัติ

พรรคแรงงาน จดทะเบียนครั้งแรกเมื่อวันที่ 23 ธันวาคม พ.ศ. 2511 โดยมีนายเชื้อ กาฬแก้ว เป็นหัวหน้าพรรค และมีนายวีระ ถนอมเลี้ยง เป็นเลขาธิการพรรค และยุบพรรคในปี พ.ศ. 2514
พรรคแรงงาน จดทะเบียนจัดตั้งพรรคตาม รัฐธรรมนูญแห่งราชอาณาจักรไทย พุทธศักราช 2517 และ พระราชบัญญัติพรรคการเมือง พ.ศ. 2517 เป็นลำดับที่ ๒๔/๒๕๑๗ เมื่อวันที่ 21 พฤศจิกายน พ.ศ. 2517 โดยมีนาย เสรี สุชาตะประคัลภ์ เป็นหัวหน้าพรรคและนาย สอาด ปิยวรรณ เป็นเลขาธิการพรรค
ในการเลือกตั้งทั้ง 2 ครั้งคือเมื่อ 26 มกราคม พ.ศ. 2518 และ 4 เมษายน พ.ศ. 2519 พรรคแรงงานได้ส่งผู้สมัครลงรับเลือกตั้งโดยทั้ง 2 ครั้งมี ส.ส. จากพรรคแรงงานเข้าสภาเพียงคนเดียว คือ นายสอาด ปิยวรรณ ส.ส.ลำปาง เลขาธิการพรรค
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง  แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว  ในปี พ.ศ. 2525 ได้มีการจดทะเบียนจัดตั้งพรรคขึ้นมาใหม่ในชื่อพรรคแรงงานประชาธิปไตย เมื่อวันที่ 6 กันยายน พ.ศ. 2525  ต่อมาได้ถูกยุบพรรคเมื่อวันที่ 17 เมษายน พ.ศ. 2532
พรรคแรงงานประชาธิปไตย

พรรคแรงงานประชาธิปไตย จดทะเบียนจัดตั้งพรรคขึ้นมาใหม่ในชื่อพรรคแรงงานประชาธิปไตย เมื่อวันที่ 6 กันยายน พ.ศ. 2525  มีนายเสรี สุชาตะประคัลภ์ เป็นหัวหน้าพรรคอีกครั้ง
ต่อมาในเดือนมิถุนายน พ.ศ. 2529 ได้มีการเปลี่ยนหัวหน้าพรรคเป็น ประเสริฐ ทรัพย์สุนทร และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 พรรคแรงงานประชาธิปไตย ได้รับเลือกตั้ง ส.ส. จำนวน 1 ที่นั่ง คือ พันเอก สมคิด ศรีสังคม จากจังหวัดอุดรธานี และนับเป็น ส.ส.เพียงคนเดียวของพรรค
พรรคแรงงานประชาธิปไตย ถูกยุบพรรคเมื่อวันที่ 17 เมษายน พ.ศ. 2532
พรรคไท (พ.ศ. 2517)

| พรรคไท  |
| --- | --- |

หัวหน้า: แผ่พืชน์ เทพหัสดิน ณ อยุธยา
เลขาธิการ: ประภัทรพงศ์ เวชชาชีวะ
คำขวัญ: สร้างไทย ให้เป็นไท
ก่อตั้ง: 19 พฤศจิกายน พ.ศ. 2517
ถูกยุบ: 6 ตุลาคม พ.ศ. 2519 (1 ปี)
การเมืองไทย    รายชื่อพรรคการเมือง การเลือกตั้ง
พรรคไท เป็นพรรคการเมืองไทยที่ก่อตั้งเมื่อวันที่ 19 พฤศจิกายน พ.ศ. 2517 โดยมีแผ่พืชน์ เทพหัสดิน ณ อยุธยา เป็นหัวหน้าพรรคคนแรก และมีสมบัติ ธำรงธัญวงศ์ เป็นเลขาธิการพรรค ภายใต้คำขวัญของพรรคว่า "สร้างไทย ให้เป็นไท"
ผู้บริหารพรรค > หัวหน้าพรรค

แผ่พืชน์ เทพหัสดิน ณ อยุธยา (19 พฤศจิกายน พ.ศ. 2517 - 6 ตุลาคม พ.ศ. 2519)
ผู้บริหารพรรค > เลขาธิการพรรค

สมบัติ ธำรงธัญวงศ์ (19 พฤศจิกายน พ.ศ. 2517 - 10 ตุลาคม พ.ศ. 2518)
ประภัทรพงศ์ เวชชาชีวะ (10 ตุลาคม พ.ศ. 2518 - 6 ตุลาคม พ.ศ. 2519)
การเลือกตั้ง

พรรคไท เคยมีสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จำนวน 4 คน ได้แก่ อนันต์ ภักดิ์ประไพ (พิษณุโลก) ธวัชชัย นามวงศ์พรหม (เชียงใหม่) ปกรณ์ กุลกำจร (บุรีรัมย์) และประภัทรพงศ์ เวชชาชีวะ (จันทบุรี)
การร่วมรัฐบาล

พรรคไท เคยเข้าร่วมกับรัฐบาลของหม่อมราชวงศ์คึกฤทธิ์ ปราโมช ในคณะรัฐมนตรีไทย คณะที่ 36 โดยในครั้งนั้น อนันต์ ภักดิ์ประไพ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในเดือนมีนาคม พ.ศ. 2518 ต่อมาในเดือนมกราคม พ.ศ. 2519 จึงมีการปรับคณะรัฐมนตรี โดยนายอนันต์ พ้นจากตำแหน่ง และแต่งตั้งนายประภัทรพงศ์ เวชชาชีวะ เป็นรัฐมนตรีช่วยว่าการกระทรวงการคลัง
ยุบพรรค

วันที่ 6 ตุลาคม พ.ศ. 2519 ตามคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 มีผลให้บรรดาพรรคการเมืองที่มีอยู่เป็นอันสิ้นสุดลง  แม้แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว  ส่งผลให้ทุกพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2517 ยังคงดำรงอยู่เหมือนเดิม แต่พรรคไท ก็ไม่ได้รับการฟื้นฟูแต่อย่างใด
พรรคสนับสนุนนโยบายเกรียงศักดิ์

| พรรคสนับสนุนนโยบายเกรียงศักดิ์  |
| --- | --- |
ก่อตั้ง: พ.ศ. 2522
ถูกยุบ: 10 มกราคม พ.ศ. 2526 (4 ปี)
สภาผู้แทนราษฎร: 1 / 301
การเมืองไทย    รายชื่อพรรคการเมือง การเลือกตั้ง
พรรคสนับสนุนนโยบายเกรียงศักดิ์ พรรคการเมืองหรือกลุ่มการเมืองของไทยในอดีตก่อตั้งเมื่อ พ.ศ. 2522 เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวของนักการเมืองในรูปแบบของ "กลุ่มการเมือง" โดยมี ญาติ ไหวดี เป็นแกนนำ
โดยได้ลงรับเลือกตั้งเมื่อ วันที่ 22 เมษายน พ.ศ. 2522 ซิ่งทางพรรคได้ ส.ส. 1 คน คือนายญาติ ไหวดี จากเขต 2 จังหวัดสุรินทร์
หลังจากนั้นทางกลุ่มได้รวมตัวกับ พรรคสยามปฏิรูป และ ส.ส. ไม่สังกัดพรรคอีก 6 คนก่อตั้งกลุ่มการเมืองใหม่ในนาม กลุ่มสยามปฏิรูปสนับสนุนนโยบายเกรียงศักดิ์โดยไม่มีเงื่อนไขใด ๆ ทั้งสิ้น
ต่อมาทางกลุ่มได้จับมือกับกลุ่มของ พ.อ. (พิเศษ) พล เริงประเสริฐวิทย์ และกลุ่มชาติประชาชนของ ร.ต. บุญยง วัฒนพงศ์ ก่อตั้งพรรคการเมืองใหม่ในนาม พรรคสยามประชาธิปไตย เมื่อวันที่ 10 มกราคม พ.ศ. 2526 ทำให้บทบาทของกลุ่มสนับสนุนนโยบายยุติลงนับตั้งแต่บัดนั้น
แนวความคิดทางการเมือง

พรรคสนับสนุนนโยบายเกรียงศักดิ์ เป็นพรรคการเมืองที่ประกาศตัวว่าไม่ว่า พล.อ.เกรียงศักดิ์ ชมะนันท์ นายกรัฐมนตรี จะมีนโยบายใดหรือต้องการเสียงสนับสนุนกฎหมายใดก็ตามก็จะยินดียกมือสนับสนุนด้วยทั้งหมด